Selv om valget nu officielt er skudt i gang, så går der stadigvæk nogle dage, inden politikerne må hænge deres valgplakater op.

Der hænger allerede valgplakater fra Europaparlamentsvalget rundt omkring i lygtepælene, og nu skal der også findes plads til folketingskandidaternes valgplakater. Men der går nogle dage, inden de kommer op. Folketingskandidaterne må nemlig først hænge deres plakater op fra klokken 12.00 den fjerde lørdag inden valgdagen, og eftersom danskerne skal til valg den 5. juni, så må plakaterne først komme op lørdag den 11. maj. Du kan finde ud af hvem af de mange politikere, der fra på lørdag hænger i lygtepælene, som du skal stemme på. Det gør du ved at tage kandidattesten her. Efter valget har kandidaterne otte dage til at få pillet plakaterne ned igen.